als_Latn dik_Latn sag_Latn
Sipas një postimi të fundit të kompanisë, duke nisur nga 9 prilli i këtij viti, do të mbyllet aplikacioni “Sponsored Stories”. Ky shërben si reklamë në rrjetin social. Aplikacioni gjendet zakonisht, në të djathtë – lart, në faqen tuaj të “Facebook”.Sa herë miqtë tuaj” japin pëlqimin për një kompani, një restorant, një aktor apo këngëtar, në profil ju shfaqet ky veprim që shpesh ju nxit që edhe ju të klikoni opsionin “E pëlqej”. Tipari në fjalë, që lindi në vitin 2011, u bë shkak për diskutime, veçanërisht nga njerëzit që mbrojnë të drejtën e privatësisë. Sipas tyre, aplikacioni dhunon të drejtën e përdoruesve, duke u reklamuar pa të drejtë në çdo kohë, e duke i shqetësuar ata. Mendohet se “Facebook” ka përfituar më shumë se 230 milionë Dollarë nga i ashtuquajturi aplikacioni “Sponsored Stories”, që nga janari i 2011-ës e deri më sot.
als_Latn